Document ID: /roh_data/filtered/Laws_Sagogn.jsonl.gz/47

Cuntegn
I.	Disposiziuns generalas	3
II.	Implonts da traffic dalla vischnaunca	4
A	Erecziun	4
B	Schubergiar e manteniment	4
C	Finanziaziun	5
1	En general	5
2	Introducziun dalla prozedura da perimeter	6
3	Elaboraziun dil plan da perimeter	7
4	Publicaziun plan da perimeter	9
5	Scadenza dallas contribuziuns	10
6	Revisiun dil plan da perimeter	12
III.	Implonts privats da trafic	13
IV.	Determinaziuns finalas	14
Sebasont sin art. 97 digl uorden da baghegiar relai la vischnaunca da Sagogn il suondont regulativ da vias.
Disposiziuns generalas
Implonts da traffic dalla vischnaunca
Erecziun
Schubergiar e manteniment
Finanziaziun
En general
Introducziun dalla prozedura da perimeter
Elaboraziun dil plan da perimeter
Publicaziun plan da perimeter
Scadenza dallas contribuziuns
Revisiun dil plan da perimeter
Implonts privats da trafic
Determinaziuns finalas
Rimnada sistematica 
da dretg communal dalla
Vischnaunca da Sagogn
Nummera
6150.01.01
Tetel
Lescha da vias
Ediziun
Ediziun dils 19.12.1981
Valeivel
19.12.1981
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 18.02.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 18.02.2024 tras Thomas Candrian
Camp d'applicaziun
Art. 1
Camp d'applicaziun
Quei regulativ vala per gl'entir territori dalla vischnaunca.

El vegn applicaus per ereger, slargar, midar e mantener las stradas e vias en possess dalla vischnaunca e da privats sin territori dalla vischnaunca sco per tuts suplementars sco punts, plazzas, passapeis e sur- e sutpassadis.

Per stabiliments da traffic che vegnan eregi e planisai tenor uorden da baghegiar valan las prescripziuns dalla lescha da baghegiar per la planisaziun da quartier. Mauncan spezialas prescripziuns, ein las determinaziuns da quest regulativ era d'observar per la prozedura dil plan da quartier.
Partiziun dallas stradas e vias
Art. 2
Partiziun dallas stradas e vias
Las stradas e vias vegnan partidas en tenor ils proprietaris en vias cantunalas, communalas sco era implonts da traffic privats.

Il plan d'avertura normau ed il plan d'avertura en general sedistinguan senza risguard sin il possessur digl implont suenter l'impurtonza per il traffic en: vias da rimnada, vias d' avertura, vias da funs e d'uaul sco era trutgs e sendas.
Diever public
Art. 3
Diever public
Tuttas stradas e vias cun ils implonts appartenents che figureschan el plan d'avertura general ni en in plan da quartier approbaus dalla vischnaunca expresivamein per publics ein aviartas per il traffic public. 

Resalvadas ein las restricziuns da traffic dalla regulaziun locala dil traffic.
Erecziun dils implonts
Art. 4
Erecziun dils implonts
Tuttas lavurs ch'ein da surdar tras la vischnaunca, cun exepziun da reparaturas, ein da publicar ufficialmein. La surdada dallas lavurs ei caussa dalla suprastonza. Cun las lavurs da baghegiar astga vegnir entschiet per cura:
ch'il terren nezessari per baghegiar la via ni strada, ni eventuals dretgs reals restrinschi ein vegni aquistai tras la vischnaunca,
che l'entschatta dil baghegiar avon temps ei vegnida lubida en scret dils possessurs confruntai,
che la cummissiun d'expropriaziun ha decretau l'enviada prematura dil possess.

Per implonts subvenzionai eisi d'observar las prescripziuns dallas instanzas cumpetentas cantunalas.
Propertad e schubergiar
Art. 5
Propertad e schubergiar
Igl ei d'evitar tut tschuffergnar dils implonts publics.

Tuttas stradas, vias e plazs dalla vischnaunca lai la suprastonza schubergiar periodicamein en rama dils mieds finanzials che statan en disposiziun. Vias che vegnan tschuffergnadas sur mesira tras material da scavament, grascha e cultems etc. ein da schubergiar immediat tras il caschunader.
Manteniment
Art. 6
Manteniment
La suprastonza procura per in comensurau manteniment dallas stradas, vias e plazs da vischnaunca en rama dil credit lubiu el preventiv annual.

Resalvau ei il manteniment d'implonts d'avertura dalla secunda etappa tras ils possessurs da terren (art. 78 lescha da baghegiar).
Dismessa dalla neiv
Art. 7
Dismessa dalla neiv
Ils implonts da traffic communals vegnan teni aviarts duront gl'unviern dalla vischnaunca, aschilunsch ch'ei corispunda als basegns e las relaziuns lubeschan

La vischnaunca ha il dretg da schar fierer ni stuschar la neiv cun maschinas e da maun sin teren privat ella vischinonza, priu ora ils orts. Tener aviert vials ed entradas da privats ei caussa dils proprietaris da schischom.

La suprastonza indichescha en rama dils credits fixai dalla radunonza da vischnaunca mintgamai las stradas, vias e plazs, nua che duei vegnir dismess la neiv. Resalvau vegn la dismessa da neiv sin stabiliments d'avertura dalla secunda etappa tras ils possesurs da terren (art. 78 lescha da baghegiar)
Finanziaziun
Art. 8
Finanziaziun
Ils implonts da traffic dalla vischnaunca vegnan finanziai tras mieds generals dalla vischnaunca e tras contribuziuns da possessurs da schischom. Resalvau ein las determinaziuns sur la finanziaziun d'implonts dalla secunda etappa (art. 78 lescha da baghegiar)
Contribuziun dils proprietaris da schischom
Art. 9
Contribuziun dils proprietaris da schischom
Proprietaris da schischom, als quals seresulta tras l'erecziun, slargada ni midada dils implonts da traffic, ils quals la vischnaunca ha projectau e baghegiau, in avantatg special, han da prestar alla vischnaunca contribuziuns vid ils cuosts. Obligai alla contribuziun ein ils proprietaris da schischom che figureschan el cudisch funsil il mument ch'il plan da perimeter vegn publicaus (proprietad singula, cunproprietad e proprietad totala). Las contribuziuns vegnan stabilisadas tras in prozedura da perimeter.

Per regla ei quella d'introduzir avon l'enschatta dallas lavurs e da terminar enteifer termin
Cuosts sutaposts allas contribuziuns
Art. 10
Cuosts sutaposts allas contribuziuns
Ils cuosts sutaposts allas contribuziuns secumponan da tuttas expensas dalla vischnaunca per la projectaziun ed erecziun da construcziuns da traffic public cun ils implonts necessaris, sco iluminaziun dallas vias, drenadis, lavurs d'adattaziun etc., cumpriu cuosts per mesiraziun e terminaziun da novas parzellas da stradas e vias sco era ils tscheins da credits per baghegiar tochen la finiziun dil quen da baghegiar, tratg giu eventualas subvenziuns federalas e canturnalas.

Tier ils cuosts sutaposts allas contribuziuns audan plinavon expensas per cumpras da terren ni la concessiun da servituts (sclaus reducziun da terren ni motivaziun da servituts en ragruppaments da terren) sco era eventuals cuosts per surprender implonts d'avertura gia existents.

Tier ils cuosts decisivs saudun era las expensas per survigilonza, cussegls ed expertisas sco ils cuosts per la procedura da perimeter.
Introducziun dalla prozedura
Art. 11
La prozedura da perimeter vegn introduzida tras conclus dalla suprastonza. Quei conclus sto cuntener indicaziuns sur l'ovra obligada a contribuziuns. El ei da far enconuschents publicammein e da communicar en scret sin fundament d'in plan provisoric cun ils confins dil territori da perimeter a tuts possessurs da schischom che vegnan en damonda per ina contribuziun obligatorica. Ella communicaziun ei da far attents ch'ins sapi recurar enteiver 20 dis encunter l'admissibladad dalla procedura tier la Dertgira d'administraziun cantunala.

En cass da proprietad singula, cunproprietad e proprietad totala eisi suficient da communicar ad in cunproprietari, setracta ei d'ina cumminonza da proprietaris d'alzadas eisi da communicar all'administraziun.
Elaboraziun dil plan da perimeter
Art. 12
Elaboraziun dil plan da perimeter
Suenter che il conclus d'introducziun ei ius en vigur legalmein, incarichescha la suprastonza senza retard in um da professiun da tschentar si il plan da perimeter. Il plan da perimeter cuntegn silmeins sequentas parts:

Survesta cun ils cuosts totals dall'ovra cun menziun dallas eventualas subvenziuns.

Plan cun ils confins dil territori da perimeter cun eventualas zonas da perimeter.

Repartiziun dils cuosts cun las parts dellas interessenzas publicas e privatas e cun igl importo da cuosts da mintga proprietari da schischom cun indicar la moda de quintar ed eventuals sclariments.
Determinaziun dil territcri da perimeter
Art. 13
Determinaziun dil territcri da perimeter
Il perimeter determinescha la surfatscha obligada a contribuziuns da tuts proprietaris da schischom, ils quals han in avantatg economic spezial tras l'erecziun, slargada ni midada dall'ovra.

Cunpeglia il perimeterfFrusts en ed ord la zona da baghegiar, sch'eisi da risguardar ils differents avantatgs spezials tras ina repartiziun prozentuales per cass singuls dals cuosts obligai a contribuziuns sin las differentas categorias da terren.
Parts dalla vischnaunca
Art. 14
Parts dalla vischnaunca
La part dalla vischnaunca vid ils cuosts dall'ovra obligada al perimeter vegn fixada tras la radunonza communala tenor proposta  dalla suprastonza nua ch'ei d'observar sequentas valetas directivas:

Cuosts restonts vid vias cantunalas	70% - 80%
Vias da rimnada	40% - 50%
Vias d'avertura	0% - 40%

Per auters implonts d'avertura valan neginas valetas directivas. La part dalla vischnaunca ei da mesirar el cass singul sin fundament digl interess public vid l'ovra obligada alla contribuziun.
Repartiziun dalla part privata

a) principi
Art. 15
Repartiziun dalla part privata

a) principi
La part privata ei en principi da reparter tenor normas schematicas, che lubeschan ton sco pusseivel exact risguard dils differents avantatgs e disavantatgs dils possessurs da schischom.

Cumpeglia il perimeter exclusivamein frusts cun la medema utilisaziun, sche ein ils cuosts obligai a contribuziun da reparter en proporziun dallas surfatschas dils frusts fixai.

Cuntegn il territori da perimeter frusts da differentes utilisaziun, sche vegn ina mesadad dils cuosts repartida sin la surfatscha e l’autra mesadad sin la surfatscha multiplicada cun l'utilisaziun stabilida en la lescha da baghegiar. Per zonas senza cefra d'utilisaziun fixada legalmein valan ils sequents facturs da quintar:

Zona el vitg:	0,5
Zona per baghetgs publics ed implonts:	0,5
Schischom ordeifer las zonas da baghegiar	0,2

Per schischom surbaghegiau, nua che l'utilisaziun factica survarga la lubida, ei tala decisiva per la calculaziun.
Excepziuns
Art. 16
Excepziuns
Vegn in frust admess al perimeter aviarts per plirs implonts obligai a contribuziuns, sa la part aviarta sin dus mauns vegnir reducida per max. 50 %, sin treis mauns per max. 60%.

Ei per l'avertura da perimeter per in frust privat in'avertura supplementara nezessaria, sa la part vegnir reduzida per max. 20 %.

Ei in frust da perimeter ni parts da quel ord raschuns legalas publicas buca pusseivel da vegnir surbaghegiaus, sch'ei la part da reducir commensuradamein, mobein ein autras pusseivladads d'utilisaziun da risguardar.
Publicaziun ed approbaziun dil plan da perimeter
Art. 17
Publicaziun ed approbaziun dil plan da perimeter
La suprastonza expona il plan da perimeter duront 30 dis en canzlia e fa enconuschent el publicamein sin moda usitada.

Ils possessurs da schischom ston vegnir orientai en scret avon la publicaziun dil plan da perimeter e fatgs atents sin la pusseivladad da protesta. El medem temps ei da far enconuschent ad els gl'importo calculau da lur contribuziun.

Duront l'exposiziun publica san ils proprietaris da schischom reclamar e motivar en scret tier la suprastonza. Vegn il plan da perimeter sebasont sin las reclamaziuns midaus, sche sto la publicaziun vegnir repetida. Pertucca la midada sulettamein singuls possessurs, sche vegn ei dau caschun a quels da reclamar enteifer 20 dis.

Suenter conclusiun dalla procedura da publicaziun e da protesta decida la suprastonza sur da evertualas protestas e l'approbaziun dil plan da perimeter. Il conclus ei da communicar al protestader en scret cun l'instrucziun dils mieds legals. Il conclus sa vegnir tratgs vinavon enteifer 20 dis alla dertgira d'administraziun cantunala.
Scadenza
Art. 18
Scadenza
Las contribuziuns dils possessurs da schischom ein da pagar cura che l'ovra finanziada cun las contribuziuns ei finida e duvrabla e la contribuziun ei fixada legalmein tras la vischnaunca. Resalvau ein pagaments anticipai tenor art. 20.

Vegnan ils implonts d'avertura dalla secunda etappa eregi ni finanziai dils proprietaris da schischom e meina la vischraunca atras ina procedura da perimeter per la repartiziuri dils cuosts, sche croda la scadenza dallas contribuziurns dils possessurs buca participai all'ovra ni alla finanziaziun anticipada per cun la lubientscha per baghetgs novs ni slargai sco era tier la vendita, expropriaziun, ingant ufficial dil schichom, tier engreviaziuns hipotecaras, ni errecziuns d'in dretg da baghegiar independent e cuzont.

Las contribuziuns ein da meter a quen tras la suprastonza el temps dalla scadenza e suenter ver tratg giu ina contribuziun da cuosts per l'administraziun, indemnisar ils possessurs da schischom che han finanziau l'ovra obligada alla contribuziun.

Eventualas contribuziuns dalla vischnaunca ord interessenza publica vid implonts en la secunda etappa crodan en scadenza per cura ch'il territori vegn transferius legalmein ell'emprema etappa.
Tscheins da retard, paghament en ratas
Art. 19
Tscheins da retard, paghament en ratas
Sch'in possessur da schischom paga malgrad admoniziun buca in eventual importo, sto el pagar ultra dalla contribuziun in tscheins da retard tenor la Banca cantunala per emprema hipoteca.

Sin damonda sa la suprastonza lubir da pagar ils deivets da contribuziun enteifer sil pli treis onns. Las contribuziuns restontas ein da tscheinsir sco l'emprema hipoteca dalla Banca cantunala. En cass d'ina midada dil proprietari, priu ora midada entras ierta, crodan tuttas ratas restontas cumpriu il tscheins en scadenza.
Pagaments anticipai e da gigertad
Art. 20
Pagaments anticipai e da gigertad
Han las lavurs da baghegiar entschiet, sa la suprastonza fixar ils comensurai pagaments en ratas. Sch'il pagamert dalla contribuziun ei periclitaus sa la suprastonza pretender las necessarias segirtads.
Cass da direzia
Art. 21
Cass da direzia
En cass da direzia sa la suprastonza refierer il pagament d'eventualas contribuziuns, principalmein per schischoms che muntan per il possessur ni per in da ses artavels legitims ina part essenziala dalla existenza purila.

La damonda da refierer la scadenza da contribuziuns sto vegnir inoltrada alla suprastonza enteifer 30 dis dapi la retschevida dalla disposiziun dalla contribuziun.

La prolungaziun astga vegnir fatga per sil pli 15 onns.

Ella ei da revocar sche la raschun per la quala ella ei vegnida' concedida exista buca pli, sil pli tard denton tier la damonda da baghegiar ni d'ina midada da maun.

Contribuziuns retratgas ein da entscheinsir sco emprma hipoteca dalla Banca cantunala. Il pagament dils tscheins sa vegnir retratgs tochen la scadenza dalla pretensiun principala.
Remarca
Art. 22
Remarca
Contribuziuns che vegnan enteifer 3 meins suenter l'execuziun tenor dretg legal dalla procedura da perimeter buca pagadas ni che crodan en scadenza, ein da remarcar el cudisch fursil dalla vischnaunca sin ils schischoms obligai ai perimeter. L'annurzia dalla remarca ei da far tras la suprastonza.
Dretg da pegn legal
Art. 23
Dretg da pegn legal
Per tuttas contribuziuns da possessurs da schischem stabilisadas tras disposiziuns legalas exista in dretg da pegn legal tenor art. 162 LItCCS.

La pretensiun da dretg da pegn tras la vischnaunca ei da communicar als proprietaris da schischom tras la suprastonza per mauns d'ina decisiun contestabla.
Midada dallas relaziuns
Art. 24
Midada dallas relaziuns
Semidan ils avantatgs spezials ni las relaziuns denter l'interessenza privata e publica da num pervia da baghegiems ni la moda d'utilisar l'ovra enteifer 10 onns suenter la valur legala dalla decisiun dil perimeter, sche sa sin proposta dils possessurs dil schischom ni d'uffeci anora vegnir introduziu ina nova prozedura da perimeter.

Contribuziuns pagadas tenor conclus da pli baul ein da scuntrar senza tscheins e vegnan buca indexadas. La differenza visavi las contribuziuns prestadas pli baul ei da pagar suenter ni da restituir tenor la nova repartiziun.
Manteniment e schubergiar
Art. 25
Manteniment e schubergiar
Implonts privats da traffic, oravontut vias privatas ch’ein dedicadas al diever general, ein da mantener ein bien uorden e da far liber dalla neiv tras il possessur. Il deponer la neiv sin terren public ei scumandau.

Donns vid implonts privats da traffic, ils quals perecliteschan la segirtad dils pedunz ed auters participonts dil traffic ston vegnir rugalai imediat.

Possessurs d’implonts privats da traffic ein obligai da schubergiar tals regularmein tochen tier ils implonts communals. Els ein plinavon obligai da mantener uorden e propertad sin entradas e vials tier lur schischoms.
Surprender lavurs tras la vischnaunca
Art. 26
Surprender lavurs tras la vischnaunca
La vischnaunca sa surprender cun quintar ils agens cuosts ils mantener, schubergiar e tener aviert vias privatas sco er l’avertura d’implonts dalla secunda etappa:

sche la pluralitad dils possessurs da schischom cumpigliai proponan ei, ni

sch’ils possessurs adempleschan buca sufizientamein lur obligaziuns da manteniment sin moda suffizienta

La suprastonza reparta ils cuosts sin ils possessurs da schischom en proporziun dalla valeta nova fixada dalla siguranza da baghetgs dils implonts sin ils frusts colligiai.
Mieds legals
Art. 27
Mieds legals
Execuziun e mieds legals sedrezan suenter las disposiziuns dalla lescha da baghegiar dalla vischnaunca.

Per acziuns encunter las disposiziuns da quei regulativ sco encunter las ordras decretadas valan las perscripziuns dalla lescha da baghegiar.
Vigur
Art. 28
Vigur
Il regulativ present va en vigur cun l’approbaziun dalla radunonza communala.

Cun sia entrada en vigur ein tuttas prescripziuns contradictorias d’avon annuladas.

El ei d’applicar per tuts projects da construcziuns publicas e privatas, ils quals ein aunc buca lubi il mumment da sia entrada en vigur.
Ediziun approbada dalla Suprastonza communala ils
-
Ediziun approbada dalla Radunonza communala ils
19.12.1981
Ediziun approbada dalla Regenza dil cantun GR ils
-
Regulativ da vias
Rimnada sistematica da dretg communal		Pagina 2 da 13
Regulativ da vias - Determinaziuns finalas	19.12.1981
Rimnada sistematica da dretg communal		Pagina 2 da 13